Κάτω Ζαχλωρού Αχαΐας

Για οικισμούς με ίδιο όνομα στην Αχαΐα, δείτε: Ζαχλωρού Αχαΐας

μικρογραφία|Η Ζαχλωρού με την γέφυρα του Οδοντωτού το 1896
Η Κάτω Ζαχλωρού είναι ορεινό χωριό της πρώην επαρχίας Καλαβρύτων του Νομού Αχαΐας. Είναι χτισμένο σε υψόμετρο 623 μέτρων στις πλαγιές ενός από τους ορεινούς όγκους που περιβάλουν το φαράγγι του Βουραϊκού ποταμού. Από το 1997 το χωριό ανήκει διοικητικά στο Δήμο Καλαβρύτων. Ε.Ε.Τ.Α.Α. - Διοικητικές μεταβολές των Ο.Τ.Α Αποτελεί έδρα της ομώνυμης Τοπικής κοινότητας, στην οποία υπάγονται επίσης ο οικισμός Άνω Ζαχλωρού και η Μονή Μεγάλου Σπηλαίου. Στην απογραφή του 2011 είχε 38 κατοίκους.ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011

 Αξιοθέατα 
Το χωριό διασχίζει ο Οδοντωτός σιδηρόδρομος Διακοπτού - Καλαβρύτων στο σταθμό του οποίου αποβιβάζονται όσοι θέλουν να επισκεφθούν την Μονή του Μεγάλου Σπηλαίου που βρίσκεται σε κοντινή απόσταση. Γύρω από το σταθμό υπάρχουν αρκετές ταβέρνες και ξενώνες όπου μπορούν να φιλοξενηθούν οι επισκέπτες της περιοχής. Απέχει 10 χλμ. από τα Καλάβρυτα και 12 χλμ. από το Διακοπτό μέσω του Οδοντωτού.

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).


 Περαιτέρω ανάγνωση 


Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων